Document ID: 31981D0524

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουνίου 1981 περί των αιτήσεων αποδόσεως των ενισχύσεων που χορηγούνται από τα Κράτη μέλη στις ομάδες παραγωγών και στις ενώσεις αυτών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1360/78 του Συμβουλίου της 19ης Ιουνίου 1978 περί των ομάδων παραγωγών και των ενώσεων αυτών (1), και ιδίως το άρθρο 15 παράγραφος 4,
Εκτιμώντας :
ότι οι αιτήσεις αποδόσεως των ενισχύσεων που χορηγούνται από τα Κράτη μέλη σύμφωνα με τον κανονισμό (ΕΟΚ) αριθ. 1360/78 πρέπει να περιλαμβάνουν ορισμένα στοιχεία, προκειμένου να καθίσταται δυνατή η εξέταση του συμφώνου των δαπανών προς τις διατάξεις του ως άνω κανονισμού-
ότι πρoκειμένου να καταστεί δυνατός ένας αποτελεσματικός έλεγχος, τα Κράτη μέλη πρέπει να θέτουν τα δικαιολογητικά έγγραφα στη διάθεση της Επιτροπής κατά τη διάρκεια περιόδου τριών ετών μετά την καταβολή της τελευταίας αποδόσεως-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι αιτήσεις αποδόσεως που αναφέρονται στο άρθρο 15 παράγραφος 1 του κανονισμού (ΕΟΚ) αριθ. 1360/78 πρέπει να συμφωνούν με τα στοιχεία των πινάκων που εμφαίνονται στα παραρτήματα της παρούσας αποφάσεως.
2. Τα Κράτη μέλη ανακοινώνουν στην Επιτροπή, με την πρώτη αίτησή τους περί αποδόσεως, τα κείμενα των εθνικών διατάξεων εφαρμογής και τις διοικητικής φύσεως οδηγίες, καθώς και τα έντυπα ή κάθε άλλο έγγραφο, τα οποία δεν αναφέρονται στο άρθρο 19 του κανονισμού (ΕΟΚ) αριθ. 1360/78, και αφορούν τη θέση σε κίνηση, από πλευράς διοικήσεως, των σχετικών ενεργειών.
Άρθρο 2
Τα Κράτη μέλη θέτουν στη διάθεση της Επιτροπής, για κάθε δικαιούχο, κατά τη διάρκεια τριών ετών μετά την καταβολή της τελευταίας αποδόσεως, το σύνολο των δικαιολογητικών ή επικυρωμένο αντίγραφο που ευρίσκεται στην κατοχή τους, βάσει των οποίων αποφασίσθηκε η χορήγηση των ενισχύσεων που προβλέπονται από τον κανονισμό (ΕΟΚ) αριθ. 1360/78.
Άρθρο 3
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 12 Ιουνίου 1981.

Labels: 2
19
5
6
15